ماجاریستانین آنکارا‌داکی سفیری گابور کیس، تورکیه‌نین، آوروپانین امنیتی اوچون ائتدیک‌لرینی تقدیرله قارشیلادیق‌لارینی دئییب.
کیس، ماجاریستان‌دان بیر شهر ایله چوروم‌ون قارداش شهر اولماسینی تکلیف ائتمک عذره بلدیه صدری زکی گولو زیارت ائدیب.
ماجارلار ایله تورک‌لرین اورتاق کئچمیش‌دن گلدیگینه ایشاره ائدن کیس، "تاریخده دوستجاسینا موناسیبت‌لر اولدو. ایکی اؤلکه آراسین‌داکی سیاسی موناسیبت موکممل. ایکی اؤلکه‌نین حکومت‌لری بیر-بیری‌لری ایله داواملی اولا‌راق گؤروشور و ایش بیرلیگی شورا ایجلاس‌لاری آپاریلیر" دئیه دانیشدی.
تورکیه‌نین 3.5 میلیونا یاخین قاچقینی قبول ائتدیگینه دقتی چکن کیس، "تورکیه‌نین آوروپا بیرلیگینه ایشتیراک پروسه‌سینی ان جان‌لی، ان سس‌لی شکیلده دستکله‌ین اؤلکه ماجاریستان" دئدی.
کیس، "تورکیه‌نین، آوروپانین و عمومیتله ماجاریستانین امنیتی اوچون ائتدیک‌لرینی آلقیشلاییریق. حقیقتن 3.5 میلیون کؤچکونه ائو صاحب‌لیگی ائتمه‌سینی آلقیشلاییریق" ایفاده‌لرینی ایستیفاده ائتدی.
کیس، 15 ژوئیه 2016داکی کودتا تلاشینا قارشی دوران، پیسله‌ین ایلک اؤلکه‌لر آراسیندا ماجاریستانین اولدوغونو بیل‌دیره‌رک، تورکیه‌نین دموکراتیک شکیلده سئچیله‌رک وظیفه‌یه گلمیش حکومتینه قارشی چئوریلیش تشببوسونو قبول ائتمدیک‌لرینی، بونو بیر ترور حرکتی کیمی قیمتلندیردیک‌لرینی وورغولاییب.
